SURSE: Guvernul va adopta OUG pentru alegerea primarilor în două tururi și dublarea numărului de parlamentari pentru Diaspora

Guvernul Orban va adopta o ordonanță de urgență pentru revenirea la alegerea primarilor în două tururi, au declarat pentru G4Media.ro surse politice. În aceeași OUG va fi prevăzută și dublarea numărului de parlamentari care reprezintă românii din afara țării, ajungându-se la 4 senatori și 8 deputați.

Acesta este numărul maxim de parlamentari care pot fi aleși pe circumscripția Diaspora, în care sunt înregistrați circa 630.000 de români cu drept de vot.

Președintele Klaus Iohannis a anunțat miercuri că Guvernul Orban ”va promova în foarte scurt timp o legislație pentru alegerea primarilor în două tururi”, refuzând să dea detalii despre modalitatea în care va fi adoptat actul normativ, prin ordonanță de urgență sau prin angajarea răspunderii în fața Parlamentului.

Foto: Facebook / PNL